钦定古今图书集成/明伦汇编/闺媛典/第086卷 > 熊明远妻吴氏〈徐氏黄氏附〉
## 钦定古今图书集成/明伦汇编/闺媛典/第086卷 > 熊明远妻吴氏〈徐氏黄氏附〉

按《进贤县志》：“吴氏，文学熊明远妻。性端庄，娣姒间未
尝见其嬉笑。年二十七，生子人定，甫晬而夫亡。氏抚
教成人。娶徐刺史来风女，训饬尢至后，定为诸生，复
娶黄氏女为副。崇祯丙戌秋，兵过里，氏同二媳走避
龙岐沙洲。贼至，将杀吴，以胁其二妇，二妇大骂，伏姑
身，同受刃死。”